Hai puntos nos que la encuesta abúltanos con un puntu más de credibilidá que les otres dos. Duna banda, que se base nuna cifra muncho más presentable dentrevistes (mil llamaes telefóniques), dotra, que tea llendada a la circunscripción central  (les otres dos encuestes tomen Asturies como una única circunscripción). Los resultaos, amás, paecen más acordes col mentáu conservadurismu del votante asturianu: una baxada relativamente importante de los apoyos del PSOE (de 15 a 14 escaños, anque la perda en porcentaxe ye mayor), una caída entá más fuerte del PP (de 15 a 9 escaños) y la irrupción del fenómeno Cascos con nada menos que casi un 20% de los votos, lo que-y permite algamar 6 escaños. Un resultáu realmente espectacular. Tres dellos, IU caltién  el tipu xunto a Los Verdes y llogra 4 escaños, y Bloque-UNA consigue un diputáu, escañu quocuparía Rafa Palacios.